Песма Евровизије 1994.
Песма Евровизије 1994. било је 39. по реду такмичење за најбољу Песму Евровизије и одржано је 30. априла 1994. у Дворани Поинт театар у Даблину, главном граду Ирске. Био је то пети пут да је Ирска домаћин такмичења, односно друга година заредом да је Ирска организатор такмичења. Водитељи такмичења су били Синтија ни Мурчу и Гери Рајан. Представници Ирске Паул Херингтон и Чарли Мекгетиген су победили на такмичењу, освојивши тада рекордних 226 бодова (рекорд је важио до 1997.). Био је ово последњи пут да је земља домаћин победила на такмичењу. Такође, било је ово последњи пут да се такмичење одржи у априлу.